CELEX: 62017TN0099
Language: bg
Date: 2017-02-16 00:00:00
Title: Дело T-99/17: Жалба, подадена на 16 февруари 2017 г. — Eutelsat/GSA

8.5.2017   
            
            
               BG
            
            
               Официален вестник на Европейския съюз
            
            
               C 144/48
            
         Жалба, подадена на 16 февруари 2017 г. — Eutelsat/GSA
   (Дело T-99/17)
   (2017/C 144/67)
   Език на производството: английски
   
      Страни
   
   
      Жалбоподател: Eutelsat SA (Париж, Франция) (представител: L. de la Brosse, адвокат)
   
      Ответник: Европейска агенция за глобалните навигационни спътникови системи
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви жалбата за допустима,
            
         
               —
            
            
               да допусне поисканите от жалбоподателя мерки за събиране на доказателства,
            
         
               —
            
            
               да отмени (i) решението на GSA, съобщено на 29 ноември 2016 г., да отхвърли „най-добрата окончателна оферта“ („Best and Final Offer“) на жалбоподателя във връзка с обявление за обществена поръчка GSA/CD/14/14 — „Оператор за услуги на Галилео“, и (ii) решението за възлагане на поръчката за управляване и поддържане на системата „Галилео“ на друг оферент,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага девет основания.
   
               1.
            
            
               Първо основание: класираният на първо място оферент е променил документите си за кандидатстване в хода на процедурата в нарушение на (i) спецификацията за поръчката и (ii) принципа на равно третиране на оферентите.
            
         
               2.
            
            
               Второ основание: в хода на процедурата GSA е променила съдържанието на финансовите критерии за подбор на офертите.
            
         
               3.
            
            
               Трето основание: използваният от GSA метод за класиране по ценовите критерии не позволява да се избере офертата, която е икономически най-изгодна.
            
         
               4.
            
            
               Четвърто основание: съставът на комисията за оценяване е незаконен и не е гарантирана безпристрастността на тази комисия.
            
         
               5.
            
            
               Пето основание: класираният на първо място оферент е представил необичайно ниска оферта.
            
         
               6.
            
            
               Шесто основание: нарушение на правилата за прозрачност и равно третиране на кандидатите, както и предимство в противоречие с правилата относно конфликта на интереси.
            
         
               7.
            
            
               Седмо основание: GSA е допуснала редица грешки във връзка с качествените критерии за възлагане.
            
         
               8.
            
            
               Осмо основание: GSA не е изпълнила задължението си за надлежно мотивиране на обжалваните решения.
            
         
               9.
            
            
               Девето основание: стойността на поръчката е много по-ниска от общата стойност, посочена в обявлението за поръчката, публикувано от GSA, и най-добрата окончателна оферта на Eutelsat.